DUGNADSLISTE ARRANGEMENT AKTIVITETSSERIE 9, 10 11 ÅR

Kampene settes opp av regionen og ligger inne i minhåndball. Lagleder for det enkelte har ansvar for å koordinere arrangementet sammen med trenere og foreldre for resten av laget. Ved spørsmål knyttet til arrangementet kontaktes lagets representant i styret som tar spørsmålet videre til rette vedkommende i styret.

**Før arrangementet:**

* Når du vet hvor lenge arrangementet varer, setter du opp dugnadsliste. Send ut i god tid før arrangementet!
* Linn Harestad Thornton må ha beskjed om arrangementet så snart det er kjent slik at hun kan ordne med dommere.
* Nøkkel finner du i nøkkelboks oppe i hallen, lagleder (ev styrerepresentant) har kode til nøkkelboksen.
  + Nøkkel 1 klokkerom, nøkkel 2 skolekjøkken
* Nettbrett med bruksanvisning, sekretariatsbord, stoler og fair play-vester står i rommet til høyre før inngang hall (klokkerom).
* Pengeskrin med veksel, 1500 kr, står i hallen sammen med Ipad (i klokkerommet)
* Skolekjøkken kan lånes og skal forlates ryddig slik det var ved ankomst
* Følgende roller må tildeles ved det enkelte arrangement:
  + Fair Play ansvarlig: sørge for ro og ordentlig oppførsel under arrangementet
  + Brannansvarlig, se branninstruks
  + Sekretariat
  + Kiosk
* Dersom det skal rigges til kvelden før må det sjekkes om hallen er ledig. Ta kontakt med daglig leder, i god tid før arrangementet.
* Klargjør baner:
  + 9 år: 1 liten bane (1/3) og 1 medium bane (2/3), 2/3 banen må tapes
  + 10 år: 1 liten bane (1/3) og 1 medium bane (2/3), 2/3 banen må tapes
  + 11 år: Stor bane med nedsenket tverrligger

Alle deltakere får medalje ved sesongslutt.

**Innhold kiosk:**

5 langpannekaker (5 som baker) To MÅ være glutenfrie

3\*25 (75 stk) boller (3 som baker)

40 rundstykker som deles og smøres med ost og skinke før de pakkes inn i gladpack (et halvt rundstykke i plast med ost og skinke) Rundstykkene kjøpes i løsvekt (2 som kjøper og smører hjemme). I tillegg må det kjøpes 6 rundstykker som skal være glutenfrie.

Fruktbeger 25 stk, 1 person kjøper frukt og deler opp (fruktbeger i håndballbu i hallen kode sjekk med lagets representant i styret)

I kiosken har vi også salg av kaffe og saft. Kaffe og kaffekanner, saft og saftdunk finner dere i lagerrom oppe i 2 etg, vis a vis kantina. Skolekjøkkenet kan benyttes til å koke kaffe og blande saft.

Det må være to voksne personer av gangen på dugnad i kiosken. Er det få foreldre tilgjengelig må man regne med og både bake, å stå i kiosk/sitte i sekretariat. De som skal stå i kiosken møter en time før arrangementet starter, rigge til kiosk, bære mål osv. De som står til slutt rydder.

Vipps oppslag finner dere på il.express.no under Håndball og Arrangement

**Sekretariat:**

Se instruks for sekretariatjobb og nettbrett som ligger i hallen. Det må være en person på dugnad i sekretariatet, helst to. Den/de som skal sitte først, møter en time før kampene starter og hjelper med å rigge til (hente stoler og bord, klokke og det som trengs av mål osv.) De som sitter til slutt, hjelper til med å rydde. Sekretariatet informer også om nødutganger og Fair Play vakter.

Dersom arrangementet varer i mange timer er det lurt å dele dagen i to for de som står i kiosk/sitter i sekretariat.

**Under arrangement:**

* **Sekretariat:** Se instruks for sekretariatjobb og nettbrett som ligger i hallen. Her er det fint å passe på at ikke begge/alle sitter for første gang.
* Fair Play ansvarlig, skal bære vest merket med Fair Play: ansvar for ro og ordentlig oppførsel i hallen og passe på at dommerne blir behandlet bra og har det fint

<https://www.handball.no/regioner/region-sor/om-oss/visjon-og-verdier/fair-play/fair-play-vert/>

* Dommere: lagleder er ansvarlig for å ønsker dommerne velkommen og fylle ut dommerskjema (oppgjørskjema) etter kamp. Skjema finner du på hjemmesiden til Express under håndballgruppa

**Etter arrangementet:**

* Pengeskrinet telles opp, og penger utover 1500 legges i konvolutt og leveres til kasserer, Anja Thorsdalen. Pengeskrin, nøkler og alt annet utstyr settes på plass der dere fant det.
* Hallen, inkludert tribune skal ryddes, skolekjøkken ryddes og søppel tas med og kastes